Doložka finančných, ekonomických, environmentálnych vplyvov, vplyvov na zamestnanosť a podnikateľské prostredie

I. Odhad dopadov na verejné financie

Národná banka Slovenska a vláda SR rozhodli v marci 2007 o vyčlenení sumy 180 miliónov korún na komunikačnú kampaň pre roky 2007 – 2009. Rozpočet vychádzal z odhadovaných nákladov na plánované aktivity. Náklady sú rozdelené medzi štátny rozpočet a Národnú banku Slovenska v pomere 60:40. Ministerstvo financií a NBS v máji 2007 uzavreli medziinštitucionálnu dohodu, ktorá určuje detaily mechanizmu financovania. Z dôvodu skoršieho začiatku mediálnej kampane, ktorý reagoval na rastúci dopyt verejnosti po spustení prvých mediálnych projektov už na jar roku 2008, a tiež vzhľadom na prehodnotenie vybraného modelu eurokalkulačky pre verejnosť v prospech kvalitnejšieho modelu, náklady MF SR a NBS na informačnú kampaň týmto stúpli spolu o cca  8,3 %, t.j. o 15 mil. Sk a o túto sumu je potrebné plánovaný rozpočet zvýšiť. Navrhované zvýšenie rozpočtu informačnej kampane nemá negatívny dopad na schodok štátneho rozpočtu. Zdrojové krytie financovania časti za štátny rozpočet bude zabezpečené v rámci limitu výdavkov kapitol v pôsobnosti ministra financií. 

II. Odhad dopadov na obyvateľov, hospodárenie podnikateľskej sféry a iných  právnických osôb

Predložený návrh má očakávaný pozitívny dopad na obyvateľov, hospodárenie podnikateľskej sféry a iných  právnických osôb.
 
III. Odhad dopadov na životné prostredie

Predložený návrh nemá dopad na životné prostredie.

IV. Odhad dopadov na zamestnanosť

Predložený návrh nemá dopad na zamestnanosť.

V. Analýza vplyvov na podnikateľské prostredie

Predložený návrh má očakávaný pozitívny dopad na podnikateľské prostredie.